[{"text_idx": "#000001", "text": "Ers 2009, rydym ni wedi ymgyrchu dros hawliau ffermwyr a chynhyrchwyr mewn gwledydd incwm isel a chanolig sydd fel arfer yn cael eu talu\u2019n wael ac yn byw gydag effeithiau newid hinsawdd. Credwn y dylai pob ffermwr a gweithiwr, ble bynnag y maent yn byw yn y byd, dderbyn incwm byw."}, {"text_idx": "#000002", "text": "Mae Cymru yn genedl fach, ond rydyn ni am chwarae ein rhan wrth greu byd gwell \u2013 yma a thu hwnt \u2013 ac yn 2008 daethom y Genedl Masnach Deg gyntaf yn y byd."}, {"text_idx": "#000003", "text": "Pobl sy\u2019n bwysig i ni, nid elw ac mae ein gweledigaeth ar gyfer byd cyfartal sy\u2019n masnachu\u2019n deg fel y gall pawb gynnal bywoliaeth weddus ac urddasol. Ein cenhadaeth yw gweithredu fel catalydd ar gyfer y mudiad yng Nghymru, ac ym mhopeth a wnawn, rydym yn ymdrechu i fod yn gefnogol, yn gydweithredol ac i alluogi."}, {"text_idx": "#000004", "text": "Mae pobl yn ein hadnabod am ein gwybodaeth a\u2019n barn arbenigol ynghylch Masnach Deg, cyfiawnder masnach a materion ehangach yn ymwneud a\u0302 hawliau dynol, cynaliadwyedd a chydraddoldeb. Rydym yn gweithio gyda dau gorff Masnach Deg rhyngwladol \u2013 Masnach Deg Rhyngwladol a Sefydliad Masnach Deg y Byd \u2013 ac yn cefnogi dros 30 o grwpiau Masnach Deg gweithredol sy\u2019n gweithio gyda chymunedau a sefydliadau lleol ledled Cymru. Gallwn hefyd gefnogi sefydliadau i fodloni saith Nod Llesiant y Ddeddf Llesiant Cenedlaethau\u2019r Dyfodol (Cymru), darn arloesol o ddeddfwriaeth sy\u2019n ei gwneud yn ofynnol i gyrff cyhoeddus weithio\u2019n well gyda phobl, cymunedau a gyda\u2019i gilydd, ac i atal problemau fel tlodi, anghydraddoldebau iechyd a newid hinsawdd."}, {"text_idx": "#000006", "text": "Mae gan Cymru Masnach Deg ran bwysig i\u2019w chwarae wrth gefnogi twf y mudiad ledled Cymru a darparu cyfleoedd i gynhyrchwyr Masnach Deg yn rhyngwladol."}, {"text_idx": "#000007", "text": "Rydym yn gweithio gyda dros 30 o gymunedau Masnach Deg, 200 o ysgolion, 18 awdurdod lleol ac wyth o fanwerthwyr Masnach Deg, ac yn cysylltu a\u0302 grwpiau ffydd, prifysgolion a busnesau yng Nghymru bob blwyddyn. Rydym hefyd yn cydlynu ymgyrchoedd a digwyddiadau gan gynnwys Pythefnos Masnach Deg a theithiau cynhyrchwyr Masnach Deg yng Nghymru. Ni hefyd yw\u2019r unig sefydliad Masnach Deg cenedlaethol yng Nghymru sy\u2019n cynnig adnoddau cyfrwng Cymraeg ar gyfer Cymru gyfan."}, {"text_idx": "#000010", "text": "Rydyn ni\u2019n gwneud hyn oherwydd rydyn ni\u2019n credu ei bod hi\u2019n bwysig bod pob cynhyrchydd a chyflenwr yn derbyn incwm byw."}, {"text_idx": "#000012", "text": "15 ffordd o ddathlu Masnach Deg y 15 mlynedd yma"}]